Diari Oficial de la Generalitat Valenciana


Sumari del DOGV 1108, del 17-07-1989 (1989/814531)

ORDRE de 6 de juny de 1989, de la Conselleria d'Agricultura i Pesca, aprovant el Pla d'Obres i Millores Territorials (tercera part), recursos hidràulics i regadius, de la zona d'ordenació d'explotacions de <<La Muntanya>> (Alacant).
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/06/(2)/dof/vci/html**

### Dades del document

Número de DOGV
:   1108

Data del DOGV
:   17-07-1989

Secció del DOGV
:   DISPOSICIONS GENERALS

Número del document
:   1989/814531


Data del document
:   06-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 6 de juny de 1989, de la Conselleria d'Agricultura i Pesca, per la qual s'aprova el Pla d'Obres i Millores Territorials (tercera part) sobre recursos hidràulics i regadius de la zona d'ordenació d'explotacions de "La Muntanya" (Alacant).  
El Reial Decret 1440/1982 de 14 de maig va establir l'ordenació d'explotacions a la zona denominada «La Muntanya», de la província d'Alicante, perquè assolissen dimensions suficients i característiques adequades quant a la seua estructura, capitalització i organització empresarial, i va dictar un període de vigència fins el 31 de desembre de 1988.  
El Decret 110/1988, de 18 de juliol, del Consell de la Generalitat Valenciana, va prorrogar la vigència d'actuacions fins el 31 de desembre de 1988.  
Tres ordres del Ministeri d?Agricultura, Pesca i Alimentació de dates 7 de setembre de 1982, 11 d'octubre de 1983 i 19 de gener de 1984, van aprovar un Pla d?Acció Immediata, i la primera i segona parts del Pla d'Obres i Millores Territorials de la zona.  
Vist que en les dites disposicions no van totes les obres necessàries per a complir els fins Perseguits amb l'actuació a la zona, els Serveis Territorials de la Conselleria d?Agricultura i Pesca a Alicante han redactat la tercera part del Pla d'Obres i Millores Territorials, complint el que disposen els articles 82 i 129 de la Llei de Reforma i Desenvolupament Agrari de 12 de gener de 1973.  
Aquesta tercera part del Pla es refereix a obres d'aprofitament dels recursos hidràulics, mitjanqant la millora dels regadius existents i la seua possible ampliació, i aquesta Conselleria considera que les obres que inclou, han estat degudament classificades, segons determina l'article 61 de la citada Llei de Reforma i Desenvolupament Agrari, i que són convenients per a obtenir de l?ordenació d?explotacions, els majors beneficis per a la producció de la zona i per als agricultors afectats.  
Per tot açò, i fent ús de les facultats que tinc atribuïdes,  
ORDENE:  
Article primer  
S'aprova el Pla d'Obres i Millores Territorials (tercera part), recursos hidràulics i regadius, de la zona d'ordenació d'explotacions de la Muntanya (Alicante).  
Article segon  
D'acord amb els articles 65 i 70 de la Llei de Reforma i Desenvolupament Agrari, les obres de millora i ampliació dels regadius queden classificades com a obres complementàries en el grup d) de l'article 61 de la dita llei, establint-se per a elles, una subvenció del 30% del seu import, i un avançament del 70% restant, reintegrable en un període de 10 anys, sent les següents.  
- Ampliació i millora del regadiu de «Celler Cooperatiu de Castalla (Secció de Regs)».  
- Millora de la xarxa de reg de la SAT núm. 3954, «Vall del Pop» de Parcent.  
- Millora de la xarxa de reg de la Comunitat de Regants «Reg Major» de Relleu.  
- Millora del regadiu de la Comunitat de Regants «Xanxet i Teuladi» de Relleu.  
- Ampliació i millora de la xarxa de reg de Jijona.  
- Millora de la xarxa de regs de la Comunitat de Regants de «Font de Nutges» de Jijona.  
- Ampliació i millora dels regs de la Comunitat de Regants «Vall de Gallinera» (Benialí).  
- Instal·lació de regs de Vall de Laguart.  
- Instal·lació de reg de Benimarfull.  
- Millora de la xarxa de reg del Sindicat de Reg de les Fonts de Santa Maria d'Ibi.  
- Millora del reg de la Comunitat de Regants de «Ares del Bosc» de Benasau.  
- Millora del reg de la Comunitat de Regants de Benataire de Cocentaina.  
- Millora de la xarxa de reg de la Comunitat de Regants de Beniasent-Algar de Cocentaina.  
- Millora i instal·lació de reg de la Comunitat de Regants de Murla.  
- Millora i instal·lació de reg de la Cooperativa «Mare de Déu de la Llum» de Gayanes.  
Les quantitats avançades reportaran un interés del 4% anual, d'acord amb el que es disposa en l'article 74 de la Llei de Reforma i Desenvolupament Agrari.  
Article tercer  
Les obres objecte d'aquesta tercera part del Pla hauran de ser sol·licitades formalment, pels beneficiaris dins el termini que es marca en el Decret 110/1988 de 18 de juliol, del Consell de la Generalitat Valenciana, el qual prorroga la vigència d'actuacions de reforma i desenvolupament agrari a la zona de la Muntanya (Alicante).  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que es disposa en la present ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 6 de juny de 1989.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI